Document ID: 32011R1288

KOMISSION TÄYTÄNTÖÖNPANOASETUS (EU) N:o 1288/2011,
annettu 9 päivänä joulukuuta 2011,
banaanien tukkumyyntihintojen ilmoittamisesta maatalouden yhteisessä markkinajärjestelyssä
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 192 artiklan yhdessä sen 4 artiklan kanssa,
sekä katsoo seuraavaa:
(1)
Yhteisen tullitariffin mukaisella tullilla vapaaseen liikkeeseen luovutettujen banaanien tuontia yhteisöön koskevan järjestelmän mukaisista todistuksista 9 päivänä joulukuuta 2005 annettu komission asetus (EY) N:o 2014/2005 (2) kumotaan 1 päivästä tammikuuta 2012 alkaen komission täytäntöönpanoasetuksella (EU) N:o 1287/2011 (3). Asetuksen (EY) N:o 2014/2005 2 artiklan 1 kohdan a alakohdassa säädetään keltaisten banaanien tukkumyyntiä koskevista ilmoituksista.
(2)
Jotta voitaisiin jatkaa banaanimarkkinoiden seurantaa, on aiheellista säätää jäsenvaltioiden komissiolle tekemistä ilmoituksista, jotka koskevat CN-koodin 0803 90 10 keltaisten banaanien tukkumyyntihintoja yhteisen markkinajärjestelyn, suorien tukien järjestelmän, maataloustuotteiden menekinedistämisen ja syrjäisimpiin alueisiin ja Egeanmeren pieniin saariin sovellettavien järjestelyjen täytäntöönpanemiseksi jäsenvaltioiden komissiolle toimittamien tietojen ja asiakirjojen tiedoksiantamista koskevista yksityiskohtaisista säännöistä 31 päivänä elokuuta 2009 annetun komission asetuksen (EY) N:o 792/2009 (4) mukaisesti.
(3)
Jotta varmistettaisiin yhdenmukaisuus hedelmä- ja vihannesalan kanssa, on aiheellista todeta keltaisten banaanien tukkumyyntihinnat neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission asetuksen (EU) N:o 543/2011 (5) liitteessä XVII luetelluilla edustavilla markkinoilla.
(4)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Jäsenvaltioiden on ilmoitettava komissiolle viimeistään kunkin viikon keskiviikkona edellisen viikon aikana asetuksen (EU) N:o 543/2011 liitteessä XVII luetelluilla edustavilla markkinoilla todetut CN-koodin 0803 90 10 keltaisten banaanien tukkuhinnat alkuperämaittain tai alkuperämaaryhmittäin eriteltyinä.
Ensimmäisessä kohdassa tarkoitetut ilmoitukset on tehtävä asetuksen (EY) N:o 792/2009 mukaisesti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2012.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä joulukuuta 2011

Labels: 3
2
17
6